Na temelju odredbe članka 32. Statuta Grada Šibenika („Službeni glasnik Grada Šibenika“ broj 8/10, 5/12, 2/13, 2/18, 8/18 - pročišćeni tekst i 2/20), čl. 16. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19 i 108/20), čl. 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 -ispravak, 123/17 i 98/19) Gradsko vijeće Grada Šibenika, na 25. sjednici od 14. prosinca 2020. godine, donosi

ODLUKU

o otpisu obveza

Članak 1.

 kojom se odobrava otpis obveza prema poslovnom subjektu GRADSKI PARKING d.o.o., Draga 14, Šibenik, OIB: 87342329948, u ukupnom iznosu od 9.290.876,00 kn s osnove sufinanciranja radova u sklopu projekta izgradnje podzemne garaže Poljana, za koje više ne postoji stvarna osnova zbog izmjene načina financiranja sukladno Ugovoru o dodjeli bespovratnih sredstava K.K.07.4.2.28.001 ,,lntegrirana mobilnost na području grada Šibenika - povećanje broja putnika u javnom prijevozu“ i Sporazumu o partnerstvu.

Članak 2.

 Zadužuje se Upravni odjel za financije da obvezu iz čl. 1. ove Odluke koja se vodi na računu 23954 – obveze za kapitalne pomoći bankama i ostalim financijskim institucijama te trgovačkim društvima u javnom sektoru isknjiži iz poslovnih knjiga Grada Šibenika, a sukladno Pravilniku o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19 i 108/20).

Članak 3.

 Odluka stupa na snagu 8 dana od dana objave u „Službenom glasniku Grada Šibenika“.

KLASA: 401-01/20-01/06

URBROJ: 2182/01-06-20-2

Šibenik, 14. prosinca 2020.

GRADSKO VIJEĆE GRADA ŠIBENIKA

POTPREDSJEDNIK

Stipica Protega, v.r.